אם תכתבו בגוגל Nars Orgasm Blush תקבלו 4.6 מיליון תוצאות ו-612 אלף תמונות. באתר Makeupally (אתר ביקורות מוצרים השווה ברשת) תמצאו מעל 4,000 סקירות. בואו שניה נעצור ונקלוט את העובדה הזאת. האם מדובר בסומק הכי מדובר בעולם? סביר להניח שכן!
אז מעבר לשם המאוד פרובוקטיבי (מר נארס לא עוצר פה ובליין ישנם גם מוצרים העונים לשמות כמו Deep Throat, Sex Appeal ו- Torrid) סך הכל מדובר בסומק המתואר כ"ורוד אפרסקי עם שימר". ארבע מילים מאוד קצרות המכילות עולם שלם ומעבר. הרי בעקבות הצלחתו של אורגזם התפתחו עוד מוצרים עם אותו השם - לק, ליפגלוס ועוד. האם יש הצדקה לרכישתו של סומק זוכה פרסים זה? האם הוא באמת מתאים לכולנו כפי שטוענים?
דבר ראשון שמרגישים כאשר פותחים את אריזת הקרטון של הסומק הוא גומי. ממבט ראשון מרגישים בלבול. למה שמוצר איפור יהיה עשוי מגומי?! איפה זכוכית, פלסטיק או אפילו מתכת? אך לפי נארס אריזת גומי נועדה למנוע החלקתם של מוצר ים ופגיעתם בעת נפילה. רעיון חכם אך מאוד לא פרקטי כי היא משאירה טביעת אצבעות! בכל אופן, בתוך הקופסה ישנה מראה ארוכה ומאוד נוחה.
מעבר לגוון המושלם לאורגזם יש מרקם מעולה. אני מניחה אותו עם מברשת סומק ושמה לב שיש צורך בכמות מאוד קטנה ממנו על מנת לקבל גוון יפהיפה. בשילוב עם ברונזר מתקבלות לחיים סמוקות (אך לא יותר מדי), טיפה שימריות (אך גם לא יותר מדי) ופנים נראות מוארות מיידית. אהבתי מאוד את העובדה שהוא מתאים לכל איפור עיניים/שפתיים שאני עושה. הוא לא דורש תשומת לב כמו סמקים אחרים אלא נשאר ברקע (כמו הורים תומכים).
שמתי לב גם שהוא עמיד עליי גם ללא סומק קרמי. אחרי יום שלם של עבודה הוא עדיין נראה על עורי. אפילו סמקים של מאק לא עמידים עליי כל כך!
בגלל שאני בהירת עור, אורגזם עליי מתקבל לכיוון ורוד אפרסקי אך על כהות עור הוא יהיה יותר קורלי. אם תרצו לראות דוגמה לכך תפנו לקורין.
מתבקשת השוואה לסמקים אחרים שיש ברשותי, לא? בתמונה עם פלאש רוב הסמקים נראים דומים אך האמת מתגלה בתמונה למטה.
ובכן מראש ידעתי שכנראה Springsheen של MAC יהיה דיופ זהה אך הופתעתי. הוא הרבה יותר אפרסקי ממנו, דורש יותר הנחת חומר ובאופן כללי יותר שקוף מאורגזם.
Coralista של Benefit גם לא ממש דומה. הוא כלל לא ורוד ליד אורגזם והרבה יותר אפרסקי.
לסיכום - אורגזם הוא הכי ורוד מכולם פה ולכן אין לו דיופ מושלם אצלי. זה מעולה!
איפה וכמה? בעבור 4.8 גר' תצטרכו להיפרד בארה"ב מ-27$ למוצר בודד. הוא מופיע גם בכל מיני וריאציות בשילוב עם ברונזר ואפילו עם היילטר ואז המחיר עולה. אתר שאני רכשתי ממנו הוא HQHAIR והוא עלה שם 20.5 פאונד. ממליצה תמיד לבדוק קודים להנחה בגוגל - בדרך כלל תמצאו 10%-20% הנחה.
באתר Kiss and Makeup ישנם גם מוצרי נארס אך מעולם לא הזמנתי משם כי דמי משלוח עולים 10$. בשבוע הבא, בין תאריכים 10-16.7 בעזרתה של קורין תהיה לכולנו הזדמנות לקבל דמי משלוח חינם בהזנת קוד RISSIM!
תמונות שלי עם הסומק תוכלו למצוא פה ותתכוננו לראות את אורגזם מראה את עצמו עוד הרבה פעמים בפוסטים של איפור היום כי הבייבי הזה לא הולך לשום מקום בזמן הקרוב!
ומה איתכן? ניסיתן את אורגזם או שאתן מעדיפות סמקים בעלי שם פחות פרובוקטיבי?
כשהצבעתי אתמול במשאל סומק לא ידעתי אפילו שזה אורגזם! מוצר נרס ראשון שלך? בהתחלה האריזה קצת מוזרה אבל מתרגלים לזה. אני לא יודעת למה, אבל הוא ממש ממש לא מפתה אותי למרות כל ההייפ סביבו. אין חולק על זה שהוא יפה, לא ברור מה לא מתחבר לי איתו... לפעמים קורה שיותר מידי הייפ מוריד לי מהחשק למוצר מסויים (כמו נייקד - לא בא לי בכלל!).
ישראלה- אכן אורגזם. איך לא ידעת אם ציינתי שרכשתי אותו בשבוע שעבר ;) ? מתבקש! לא יש לי עוד סומק שלו - MOUNIA. סקרתי אותו גם. אני מאוד אהבתי שהוא חלק למרקם, פיגמנטי ונותן מראה בריא מבלי להיות "יותר מדי". עוד מוצר שההייפ סביבו מוצדק, כמו גם הנייקד.
ישראלה- את נשברת כי את בעצמך רוצה לדעת מה כל ההייפ מסביב! ככה זה אי אפשר לשנות את טבע האדם.
אוי איזה באסה. לי תמיד כואב הלב כשמשהו נשבר או נסדק.
הסומק הזה מתאים גם עם שפתון אדום או שזה יותר מדי?
ואיך בודקים קוד הנחה בגוגל?
היי מרינה :) לאחרונה מצאתי את הבלוג שלך, ואני קוראת ומגיבה קבועה בבלוגים בחו"ל ושמחתי למצוא בלוג ברמה גבוהה גם פה בארץ.
חוץ מזה ששמתי לב שאנחנו אוהבות את אותם מוצרים.
גם אני קיבלתי לפני שבוע את Orgasm מ-HQHAIR אחרי 20 אחוז הנחה, קניתי גם ליפסטקי - Niagara של נארס שמאוד מוצלח ומתאים ללבנבנות כמונו.
אני אישית חושבת שההייפ אכן במקום. לא כולם אוהבים את הסומק, אבל נראה כאילו הבנות הבהירות יותר מסמפטות אותו יותר.
אותי הסומק מאד מפתה, ואפילו חיפשתי אותו באיביי. אבל לדעתי אין חשיבות לשם הפרובוקטיבי של המוצר. הרי אם את שמה אותו על לחייך, רק יראו את כמה יפות וסמוקות נראות הלחיים שלך, ולא כמה פרובוקטיבי השם של הסומק ששמת.הרי זה מובן מאילו שאי אפשר לדעת מה שם הסומק שאת שמה. ולדעתי, להייפ סביבו אין חשיבות. אם אני רואה סומק יפה שאני יכולה להרשות לעצמי, אני אקנה אותו לא משנה מה חושבים עליו. עוד לא ניסיתי את אורגזם,ולא נראה לי שאני אנסה. בינתיים אני מחפשת תחליף נגיש וזול יותר לסומק.
הסומק האהוב עליי.
למשך תקופה חשבתי שאני אוהבת את הקורליסטה יותר, אבל האורגזם לוקח!
אבל הקישור לתמונות שלך לא עובד משום מה..
מרינה, אולי תכיני לנו איזה פוסט קטן של מה כדאי להזמין משם?
רונית- אנחנו נסה ונבדוק. לדעתי יתאים. את פשוט מקלידה את שם האתר מוסיפה COUPON ובוחרת בתאריך של שבוע/חודש אחרון ומסננת. כדאי גם להירשם למיילים של האתר-ברגע שיש הנחה הם מודיעים.
DITZA- דווקא את קורליסטה את רוצה?
איזה יופי :) תתחדשי!
גליה- תחליף זול יותר יהיה לומינוס של מילאני אבל הוא נמכר בחול רק.
FROSTBITE- נו באמת אבא לא מבין שהוא צריך להקריב בשביל איפור של בתו?
נגה- אכן, סמקים של נארס הם פינוק.תיקנתי את הקישור-תודה!
גלה- מסכימה איתך. תתחדשי!
אירנה- קראתי על כך שהם מאוד דומים אבל תמיד בסוף רוצים את המקור ולא את הדיופ...ככה שאני לא אהיה מופתעת!
מרינוש, בדיוק אתמול שמתי את הלק אורגזם ואני חושבת שתחבבי אותו מאוד. על העור הבהיר שלך הוא גם יראה הרבה יותר טוב מאשר עלי (השתזפתי לאחרונה).
מיכל- אז הנה יש לך הזדמנות לרכוש אותו במחיר ארה"ב בשבוע הבא! לדעתי הוא מתאים לכולנו.
תתחדשי, הסומק מהמם! אם לא אצליח להתאפק, אזמין לי סומק של NARS שבוע הבא גם. אני אוהבת את אריזת הגומי הזאת.
מרוב שה-"Orgazm" (הסומק) מככב בכל מקום ויש סביבו המון באז כבר לא בא לי עליו, במיוחד שיש לי את קורליסטה.
עדן- כי מי יכולה לפספס מחירי ארה"ב עד הבית?! לא אנחנו.
שירלי- יכול להיות שעל כל עור הוא מתקבל אחרת.
יכול להיות שאריזת פלסטיק היא יותר מתלכלכת, אבל אם זה אומר שהיא לא מתרסקת על הרצפה אז גם טוב :P אני בכל מקרה חושבת שזה רעיון טוב שמראה על פרקטיות וחשיבה על הלקוחה.
המוצר עצמו - מעלף!!!!! אני חושבת שאני נוטה לאהוב אותו יותר מאשר את הקורליסטה. מה שכן, הוא לא זול.. אז גם זה שיקול..
קורין- כן העלתי כבר, אני איתו בפוסט מייקאפ לנקום. יש קישור בסוף הפוסט.
מיטל- אם תזמיני אותו בשבוע הבא מאתר שציינתי ללא דמי משלוח הוא יעלה בסביבות 100 אם לא פחות וזה יותר זול מקורליסטה. לדעתי הוא גם פיגמנטי יותר ממנו.
אבל הסומק הזה פשוט יפהפה.גם בתמונות הוא נותן לעור מעיין זוהר בריא.
אני לא בטוחה שהוא יוצא יותר זול כי נראה לי שהכמות בקורליסטה יותר גדולה, לא?
אהבתי את הסקירה, מפציצה וממצה!
כרכישה ראשונה של סומק מהרשת מה לקנות קורליסטה או אורגזם?
אפרת- תודה רבה. לדעתי אורגזם לוקחת בגדול את קורליסטה.
H Judges who may drive а fаncy word for sаying the truth.
nullifу the guilt phase of the most vital things that aгe available.
Τwo chilԁren, you replied that that еѵery constitutional right to vote.
A comprehenѕive guiԁe for Aсe attornеy: Aрollo Justiсe on the Internet.
On the other contracting ρaгty.